kardosdrur/scandi-wiki huggingface dataset:
Johan Hugo von Lente

Johan Hugo von Lente (født 1640 i Bremerförde,død 16. januar 1719 på Fresenburg) var en dansk diplomat og kansler, bror til Christian von Lente.

Karriere 
Han var søn af Theodor Lente, besøgte til 1658 skolen i Lüneburg, hvorfra han dimitteredes til universitetet i Helmstedt, og tiltrådte 1662 sammen med broderen Frederik Lente (født 1639, død 1677 som regeringsråd i Glückstadt) sin udenlandsrejse til Frankrig, Italien og Nederlandene. 1664 vendte han tilbage til Danmark og udnævntes i 1666 til kammersekretær hos den nygifte kurprinsesse Anna Sophie af Sachsen, hvis brevveksling med faderen, kong Frederik III, han en tid lang førte. 1673 blev han råd og resident i Lübeck, 1676 i Regensburg, 1679 i Frankfurt am Main samt var 1682-84 gesandt hos de rhinske kurfyrster, særlig i Köln. I foråret 1685 sendtes han, udnævnt til kongelig vicekansler på Gottorp Slot, som overordentlig gesandt til det brandenborgske hof. De to første år af hans ophold i Berlin optoges væsentlig af forhandlingerne med kurfyrsten vedrørende dennes stilling til Hamborg. 1687 forhandlede han med den hollandske gesandt i Berlin om genoptagelsen af handelen på Norge og fornyede den med Holland 1682 afsluttede defensive alliance med Danmark. Nytårsdag 1689 udnævntes han til gesandt i Dresden, opholdt sig ud på sommeren på krigsskuepladsen ved Rhinen og overværede belejringen af Mainz. Efter at have vundet kurfyrsten af Sachsen for Danmarks interesser i Elbtoldsagen vendte han tilbage til Berlin og hjemkaldtes derfra 1691. Hans Haab at blive Mikkel Vibes efterfølger som kronprinsens opdrager gik ikke i opfyldelse, men han udnævntes samme år til vicekansler i Glückstadt. 1695 blev han Hvid Ridder, havde 1691-96 sæde i Kancelliet og blev sidstnævnte år gehejmeråd.

1698 var han medlem af fredskongressen i Pinneberg og udnævntes samme år ved Conrad Biermann von Ehrenschilds død til landdrost sammesteds. Som befuldmægtiget minister var han til stede ved fredsforhandlingerne i Travendal 1700, blev samme år kansler i Hertugdømmerne og amtmand i Segeberg Amt og afsluttede 1701 i Hamborg på dansk side forliget med Gottorp. Lente døde 16. januar 1716.

Ægteskab 
Lente blev gift 26. januar 1674 i Lübeck med Margaretha Bornefeld (døbt 3. december 1657 i Lübeck – 13. januar 1716 på Fresenburg), datter af rådsherre Matthias Bornefeld (1616-1669, gift 1. gang med Elisabeth Wibbeking) og Margaretha Brömbsen (født 1635).

Der findes et portrætmaleri af Lente. Parret er begravet i Lübeck Domkirke, hvor epitafiet er udført 1706-07 af Thomas Quellinus.

Kilder 
 

Johan Hugo
Riddere af Dannebrog (1671-1808)
Danskere i 1600-tallet
Danskere i 1700-tallet
Amtmænd fra Holsten
Gehejmeråder fra Danmark
Moritz Momme Nissen

Moritz Momme Nissen (født 17. februar 1822 i Stedesand, død 29. december 1902 i Sønderup) var en nordfrisisk kunstner, lærer og sprogforsker. 

Han blev født som søn af en fattig landmand. Efter et par år som hjælpelærer og en tre-årig læreruddannelse på seminarium i Tønder blev han lærer i Brunsbüttel, Kiel og Gammendorf på Femer. Fra 1858 var han lærer og kordegn i landsbyen Nebel på friserøen Amrum. Inspireret af den derværende præst Lorenz Friedrich Mechlenburg begyndte Nissen her arbejdet med en flere dialekter omfattende nordfrisisk ordbog. Støtte fik han også fra den frisiske forfatter Knut Jungbohn Clement. Arbejdet på ordbogen blev først afsluttet i 1889. Ordbogen omfattede seks bind og er op til i dag en vigtig opslagsværk for det nordfrisiske sprog. Dessuden skrev han en række teaterstykker og digte på Kærherredfrisisk. Der kan blandt andet nævnes digtsamlinger De freske Sjemstin (Det frisiske spejl) og Di Makker tu di freske Sjemstin (Det frisiske spejls kamerat). Han skrev også eposen Hengist, som handlede om Hengists og Horsas landnam på Britannien. Efter den 2. Slesvigske krig i 1865 blev Nissen lærer og kordegn i sin hjemby Stedesand på fastlandet. I 1888 blev han pensioneret, men forblev endnu et på år som kordegn i Stedesand. Skuffet over den manglende videnskabelige anerkendelse og ikke mindst over nordfrisernes passivitet med hensyn til deres egen sprog flyttede han i de sidste år til Sønderup i Angel, hvor han døde forarmet i 1902.

Litteratur 
 Albert Panten, Kurt Pohlmann: Moritz Momme Nissen: Ding-Jarn, Karhiird ; 17.2.1822-29.12.1902, Enge-Sande 1977
 Claas Riecken: Wörterbuch im Dornröschenschlaf: zur Entstehung und Anlage des „Nordfriesischen Wörterbuchs“ von Moritz Momme Nissen, Kiel 1994

Personer fra Nordfrisland
Sprogvidenskabsfolk fra Danmark
Sprogvidenskabsfolk fra Tyskland
Lærere fra Danmark
Danskere i 1800-tallet
Tyskere i 1800-tallet
Niels Blixenkrone-Møller

Niels Blixenkrone-Møller (2. december 1907 på Agersø ved Skælskør – 16. november 1969 i Aarhus) var en dansk overkirurg, professor, dr. med., bror til Otto Blixenkrone-Møller.

Karriere 
Han var søn af proprietær Johan Herman Blixenkrone-Møller (død 1957) og hustru Marie Kathrine født Hansen (død 1967), blev student fra Ordrup Gymnasium 1925; Med. eks. 1932; dr. med. 1938; 2. reservekirurg ved Kbh. kommunehospitals 1. afd. 1940-43; 1. reservekirurg ved Århus Kommunehospital 1945-50; Overkirurg ved Århus Kommunehospital 1950; Professor i kirurgi ved Århus Universitet s.å; kirurg ved radiumstationen Århus 1950.

Studierejse til Wien 1938, USA 1946-47, Paris 1950, USA 1957; specialistanerk. i gynækologi (1944), kirurgi (1946), mave-tarmkanalens kirurgiske sygdomme (1949).

I internationale læge og hjælpe arbejde var Niels læge i den finske hærs lægekorps jan-april 1940, han var overkirurg på hospitalskibet Jutlandia februar-maj 1953 under Koreakrigen.

Tillidshverv 
Medredaktør for Acta Chirurgia Scandinavica 1950 og for Danish Medical Bulletin 1953; medl. af skandinavisk delegation til Korea til at undersøge muligheden for en fælles skandinavisk indsats på hospitalvæsenets område som bidrag til Koreas genopbygning okt. 1953 og okt-nov. 1955; medl. af Svenska Läkaresällskabet 1954; medl. af lokalbestyrelsen for Landsforeningen til Kræftens Bekæmpelse 1954; formand for lægerådet ved Århus kommunes hospitaler 1955-61; medl. af bestyrelsen for det skandinaviske Koreasygehus 1956-58; præsident for Collegium reg. chir. universit. Daniæ 1963-66; medl. af Dansk Kirurgisk Selskabs udvalg for videreuddannelse i kirurgi 1959 og af kommissionen for lægevidenskab u. statens alm. videnskabsfond 1961; korresp. medl. af Svensk Kirurgisk Förening 1963, af Norsk Kirurgirsk Forening 1965.

Har skrevet: Ketonstoffernes Stilling og betydning i det intermediære Stofskifte (disputats 1938). Desuden videnskabelige arbejder om væske-elektrolytforstyrrelser, sygdomme i mave-tarmkanalen og alment kirurgiske emner.

Hæder 
Tildelt Jutlandia-medaljen. Helsingfors' universitets sølvmedalje 1964; overlæge Geert Espersens hæderspris 1965. Han var Ridder af 1. grad af Dannebrogordenen) og bar følgende udenlandske ordner: Fi.Fr.4; (Finske Frihedskors 4. klasse); F.N.T.M. (Korea, Forenede Nationers Tjeneste Medalje) K.W.S.M (Korean War Service Medal)

V. Aalkjær sluttede sin tale ved Niels Blixenkrone-Møllers båre med ordene: "Blixenkrone var en god arbejdsfælle, reel, fjernt fra intriger, fåmælt, energisk, venlig. Han sparede sig aldrig – heller ikke under de sidste års sygdom, hvis alvorlighed han nøgternt indså. På ham passede ordene suaviter in modo, fortiter in re." (lat. 'stærk i sagen, mild i måden')
Gift 28.6 1941 m. Edith Alice Blixenkrone-Møller, f. Larsen (3. marts 1921 – juli 2005)

Kilder 
 Kraks Blå Bog 1968, side 148.
 Særskrift af V. Aalkjærs tale.

Eksterne henvisninger 
 

Danskere i 1900-tallet
Kirurger fra Danmark
Riddere af 1. grad af Dannebrog
Personer i Kraks Blå Bog (afdøde)
Ansatte ved Aarhus Universitet
Redaktører fra Danmark
Studenter fra Ordrup Gymnasium
Songun

Sŏn'gun, som oftest stavet Songun, er et politisk doktrin eller teori fra Nordkorea, der kort går ud på hæren er det øverste statsorgan.

Hele samfundsstrukturen i Nordkorea er bygget på teorien om et koreansk begreb, som betyder «militæret først». Teorien blev lanceret af Kim Jong-il i 1994, lige efter Kim Il-sungs død.

Songun står for at hæren altid er det øverste og mest magtfulde organ i staten, over regeringen. Det betyder i praksis at hæren har førsteprioritet på statsbudgettet og landets øvrige ressourcer. Det forklarer også hvorfor folkerepublikkens de facto leder ikke er præsidenten eller premierministeren, men i stedet Kim Jong-un, der er Formand for Militærkommissionen – den mest magtfulde position en nulevende kan have i Nordkorea. Det skyldes at den ultimativt højeste magtposition i landet stadig tilhører den afdøde Kim Il-Sung, som de jure er "Præsident til evig tid".

Se også 
 Juche

Nordkoreansk politik
Ideologier
Lewis Holtby

Harry Lewis Holtby (født 18. september 1990) er en tysk fodboldspiller, der spiller som midtbanespiller for Hamburger SV. Han har tidligere repræsenteret blandt andet Schalke 04 samt engelske Tottenham og Fulham.

Holtby har (pr. april 2018) spillet tre kampe for det tyske landshold, som han debuterede for i 2010.

Referencer

Eksterne henvisninger 

Fodboldspillere fra Tyskland
Fodboldspillere fra FC Schalke 04
Ralph Gonsalves

Ralph Everard Gonsalves (født 8. august 1946 i Colonarie) er en sanktvinsentisk politiker for Unity Labour Party (ULP), hvor han har været partileder siden 1988. Han har siden 2001 statsminister i Saint Vincent og Grenadinerne, en post han har genvundet i 2005 og 2010.

Notater 

Politikere fra Saint Vincent og Grenadinerne
Montenegros håndboldlandshold (herrer)

Montenegros håndboldlandshold for mænd repræsenterer Montenegro i internationale håndboldkonkurrencer. Cheftræneren er Zoran Kastratović.

Resultater

Europamesterskabet

Verdensmesterskabet

Nuværende trup 
Truppen til EM i håndbold 2020.

Cheftræner:  Zoran Roganović

Kendte spillere 

  Petar Kapisoda
  Draško Mrvaljević
  Zoran Roganović
  Goran Đukanović
  Alen Muratović

  Novica Rudović
  Goran Stojanović
  Vladimir Osmajić
  Ratko Đurković
  Fahrudin Melić

  Blažo Lisičić
  Marko Dobrković
  Žarko Pejović
  Mladen Rakčević
  Igor Marković

Se også 
 Montenegros håndboldlandshold for damer

Referencer

Eksterne links 
 Handball Federation of Montenegro 
 balkan-handball

Herrehåndboldlandshold
Håndboldlandshold (herrer)
Rade Mijatović

Rade Mijatovic (Раде Мијатовић) (født 30. juni 1981 i Sombor, Serbien) er en montenegrinsk håndboldmålmand der spiller for HC Dinamo-Minsk.

Han er også en del af det montenegrinske håndboldlandshold.

Håndboldspillere fra Montenegro
Vindelns kommun

Vindeln kommun ligger i länet Västerbottens län i Västerbotten i Sverige. Kommunen har grænser til nabokommunerne Norsjö, Skellefteå, Umeå, Vännäs, Bjurholm og Lycksele. Kommunens administration ligger i byen Vindeln.

Geografi 
Kommunen har et kuperet nåleskovsklædt landskab og store moseområder. Ume älv og Vindelälven løber gennem kommunen.

E12 og Stambanan genom övre Norrland går gennem kommunen. Fra Hällnäs går en tværbane via Lycksele til Storuman på Inlandsbanan.

Byer 
Vindeln kommune havde i 2005 fem byer.
Indbyggere pr. 31. december 2005.

Eksterne kilder og henvisninger 

 Vindeln kommunes officielle hjemmeside

Kommuner i Västerbottens län
Petar Kapisoda

Petar Kapisoda (Петар Каписода) (født 26. juni 1976 i Cetinje, Montenegro, Jugoslavien) er en tidligere håndboldspiller. Han er bror til den afdøde fotomodel Filip Kapisoda.

Kapisoda begyndte sin karriere hos RK Lovcen (1992-1993 og 1998-2002) fra sin hjemby Cetinje. Andre klubber, for hvilke han har spillet, inkluderer RK Crvenka (1993-1994), RK Partizan (1994-1996 og 2002-2003), RK Crvena Zvezda (1996-1998), RK Bosna (2004-2005 og 2007-2012) og RK Zagreb (2005-2007).

Kilder 

Håndboldspillere fra Montenegro
Frisergård

Frisergård er en sideform af den sønderjyske eller slesvigske gård, som er udbredt i den nordfrisiske marskområde og på de nordfrisiske øer. Den modsvarer nord for grænsen den vestslesvigske gård.

Frisergårde er typisk bygget i øst-vest orientering af hensyn til vestenvinden. Indgangsdøren er placeret ved gårdens vindbeskyttede sydside. Mange af dem er konstrueret som halvdøre (sladredøre). Typisk er også den spidse frontkvist over indgangsdøren. Frisergårde har ofte en meget høj tagkonstruktion, der er båret af solide træstolper i midten af bygningen. Ydermurene er ikke bærende, og derfor bliver taget og ladeloftet stående, hvis murene skulle blive væltet af en stormflod.

Litteratur 
 Historisk samfund for Sønderjylland: Sønderjylland A-Å, Aabenraa 2011, s. 57, 
 Peter Dragsbo (red.): Haus und Hof in Schleswig und Nordeuropa, Heide 2008 (med resumeer på dansk)

Eksterne henvisninger 

Nordfrisland
Landbrugsejendomme
Jordbrug i Tyskland
Vadehavet
Vindeln

Vindeln er en by i Västerbottens län i Västerbotten i Sverige. Den er administrationsby i Vindelns kommun og i 2010 havde den 	2.333 indbyggere. Vindeln ligger 45 kilometer nordvest for Umeå ved floden Vindelälven.
Siarhei Rutenka

Siarhei Rutenka   ,   (født 29. august 1981 i Minsk, Hviderusland) er en hviderussisk håndboldspiller, der pr. 2012/13 spiller for FC Barcelona (håndbold) og for .

Eksterne henvisninger 

 Spillerprofil, EHF  
 Sierhei Rutenkas biografi på www.siarheirutenka.com 

Håndboldspillere fra Hviderusland
Håndboldspillere fra FC Barcelona Handbol
Vännäs kommun

Vännäs kommune ligger i länet Västerbottens län i Västerbotten i Sverige. Kommunen har grænser til nabokommunerne Vindeln, Umeå, Nordmaling og Bjurholm. Kommunens administration ligger i byen Vännäs.

Geografi 
Floderne Ume älv og Vindelälven løber sammen ved Vännäsby.

E12 og Riksväg 92 går gennem kommunen. Vännäs ligger ved jernbaneerne Stambanan genom övre Norrland og Jernbanelinjen Vännäs–Umeå–Holmsund.

Byer 
Vännäs kommune havde i 2005 to byer.
Indbyggere pr. 31. december 2005.

Eksterne kilder og henvisninger 

 Vännäs kommunes officielle hjemmeside

Kommuner i Västerbottens län
Nationale Forsvarskommission (Nordkorea)

Den nationale Forsvarskommision er et statsligt militærråd i Nordkorea oprettet i 1972, som i praksis er det øverste statsorgan i landet, da landet ledes efter Songun-doktrinen. Militærrådet spiller ved siden af regeringen den dominerende rolle i udøvelsen af landets politik, med konstitutionen af 1998 er kommissionen det højeste militær organ i Nordkorea, og rådets leder i realiteten af den ledende politiske skikkelse i landet, nuværende leder er Kim Jong-un.

Se også 
 Koreas Folkehær
 Centrale militærkommision (Nordkorea)

Nordkoreanske myndigheder
Kenton Duty

Kenton Duty (født 12. maj 1995 i Plano, USA) er en amerikansk skuespiller, der blandt andet spiller med i serien Shake It Up som Gunther Hessenheffer.

Priser og nomineringer

Referencer

Eksterne henvisninger 

 

Skuespillere fra Texas
Anden italiensk-abessinske krig

Den anden italiensk-abessinske krig var en kolonikrig, som indledtes i oktober 1935 og afsluttedes i maj 1936. Krigen udkæmpedes mellem de væbnede styrker i Kongeriget Italien (Regno d'Italia) og de væbnede styrker i Kejserriget Etiopien (også kendt som Abessinien). Krigen resulterede i den militære okkupation af Etiopien og dette lands annektering til den nyligt skabte koloni Italiensk Østafrika (Africa Orientale Italiana, eller AOI). Italien havde et stort teknologisk overtag med blandt andet kampvogne og bombefly, som abessinierne manglede. Italienerne anvendte også krigsgas i stor udstrækning.

Politisk er krigen især husket, fordi den viste den iboende svaghed i Folkeforbundet. I lighed med Mukden-episoden i 1931 (den japanske annektering af tre kinesiske provinser), ses Abessinienkrisen 1934 ofte som et eksempel på ineffektivitet i forbundet. Både Italien og Etiopien var medlemslande, og alligevel kunne forbundet ikke styre Italien eller beskytte Etiopien, da Italien tydeligt havde brudt imod forbundets egen Artikel X.

Det positive udfald af krigen for italienerne faldt sammen med højdepunktet i den internationale popularitet for diktatoren Benito Mussolinis fascistiske regime.

Abessiniens kejser Haile Selassie flygtede under krigen til Storbritannien. I 1941, under 2. verdenskrig, besejrede de allierede styrker italienerne, og Abessinien blev på ny selvstændigt.

Noter

Eksterne henvisninger 

 George W. Baer: Test Case: Italy, Ethiopia, and the League of Nations; Hoover Institute Press, Stanford University, Stanford, Kalifornien 1976; 

Imperialisme
Etiopien
Italien
Mellemkrigstiden
Abessinienkrisen

Abessinienkrisen var en diplomatisk krise i mellemkrigstiden, som sluttede med, at Mussolinis Italien invaderede Abessinien (senere Etiopien) under den anden italiensk-abessinske krig, fordrev kejseren Haile Selassie og forsøgte at forvandle landet til en koloni (formelt et kejserdømme under den italienske konge Viktor Emanuel 3.).

Krisen begyndte, da italienerne – i strid med de to landes venskabspagt – opførte et militært anlæg ved oasen Walwal i Ogaden. Anlægget blev opført i hemmelighed i begyndelsen af 1930'erne og blev først opdaget den 23. november 1934 af en grænsekommission, som skulle kontrollere grænserne mellem Abessinien og de italienske kolonier i Italiensk Somaliland. Den 5. december udbrød en skudveksling mellem italienske og abessinske tropper ved fortet. Begge sider beskyldte modparten for at være årsag til episoden. Omkring 200 soldater faldt under kampene.

Under krisen, som fulgte, rettede Abessinien henvendelse til Folkeforbundet. Den franske udenrigsminister Pierre Laval og den britiske Samuel Hoare skitserede i hemmelighed et kompromis, som skulle give størstedelen af landet til Italien. Anledningen var dels at man ville undgå krig med Italien, dels at man ville bibeholde landet som allieret i den forventede konflikt med Tyskland.

Da planen blev afsløret, reagerede den britiske opinion voldsomt, og Hoare blev tvunget til at træde tilbage. Premierminister Stanley Baldwin henviste til Englands militære svaghed som årsagen til at gå på kompromis. Resultatet blev i stedet en sanktionspolitik, som dog ikke reddede Abessinien men i stedet drev Italien over til den tyske side i form af Aksepagten.

Abessinienkrisen må ses som et af de mest skæbnesvangre skridt frem mod 2. verdenskrig.

Etiopiens historie
Italiens historie
Mellemkrigstiden
Samuel Hoare

Samuel Hoare, 1. viscount Templewood, kendt som Sir Samuel Hoare mellem 1915 og 1944 (24. februar 1880 – 7. maj 1959) var en britisk politiker, som i sin karriere sad på flere vigtige ministerposter.

Således var han minister for Royal Air Force 1922-1924 og igen 1924-1929. 1931-1935 var han minister for Indien og 1935 var han britisk udenrigsminister. Han afgik efter store protester mod ham efter, at en plan for Abessinien, som var udarbejdet af ham og Pierre Laval som da var fransk udenrigsminister, var blevet offentligt kendt. Planen indebar, at Italien fik store landområder i Abessinien (Etiopien). Han var første admiralitetslord 1936-1937 og indenrigsminister 1937-1939. I 1940 blev han atter minister for RAF. Da Winston Churchill udnævntes til premierminister i 1940, mistede Hoare sin ministerpost og blev sendt til Spanien som ambassadør. Hans vigtigste opgave der var at formå Franco at holde sig uden for verdenskrigen, hvilket lykkedes. I 1944 rejste han tilbage til Storbritannien, hvor han blev adlet som viscount Templewood. Efter denne udnævnelse trak han sig tilbage fra politik.

Marineministre fra Storbritannien
Politikere fra Storbritannien
Viscounts fra Det Forenede Kongerige
Baronetter fra Det Forenede Kongerige
Briter i 1900-tallet
Diplomater fra Storbritannien
Udenrigsministre fra Storbritannien
Lorenz Friedrich Mechlenburg

Lorenz Friedrich Mechlenburg (født 15. februar 1799 i Nebel på Amrum, død 15. oktober 1875 sammesteds) var en dansk-nordfrisisk præst, digter og sprogforsker.

Lorenz Friedrich Mechlenburg blev født som søn af den amringske præst Christian Riese Mechlenburg (1748–1833). Allerede som barn talte han både amrumfrisisk, dansk og tysk. Selve familien stammede fra Norge. Efter Lorenz Friedrich Mechlenburg tog sin studentereksamen ved Husum lærde skole, kom han ind på universitetet i København, hvor han læste teologi. Efter afsluttede studier vendte han i 1825 tilbage til øen. Efter at hans far blev professor i 1827, overtog han farens embede som præst ved Skt-Clemens-Kirken i Nebel. Samme år giftede han sig med amringeren Matje Tückes (1806–1874) - en kusine af Knut Jungbohn Clement - med hvilken han fik i alt ti børn. Ved siden af hans arbejde som præst var han stærkt optaget af det nordfrisiske sprog, men også af arkæologi og naturhistorie. I 1854 afsluttede han arbejdet på en ordbog over det amrumfrisiske sprog. Dessuden indsamlede han folkesagn og sange fra øen. Allerede i 1828 blev han inviteret til at deltage i Det kongelige Nordiske Oldskriftselskab. Under Frederik VII's besøg på Amrum i 1860 blev han tildelt Dannebrogordenen.

I 1853 stillede Mechlenburg, der nærede pro-danske anskuelser i det slesvigske spørgsmål, forgæves op til Folketinget.

Litteratur 
 Lorenz Friedrich M. Mechlenburg: Amrumer Wörterbuch. udg. af Reinhard Jannen. 312 sider, Jens Quedens, Amrum 1997, .
 Reinhard Jannen: Sammlung Mechlenburg, Öömrang Archiif, Amrum 1999 .

Personer fra Nordfrisland
Sprogvidenskabsfolk fra Danmark
Sprogvidenskabsfolk fra Tyskland
Præster fra Danmark
Riddere af Dannebrog
Danskere i 1800-tallet
Samlere fra Danmark
Tidligere folketingskandidater
Miloš Zeman

Miloš Zeman (født 28. september 1944) er en tjekkisk politiker, der var Tjekkiets præsident fra 8. marts 2013 til 8. marts 2023, efter have vundet det første direkte præsidentvalg i Tjekkiet i januar 2013 med 54,8 % af stemmerne, mens hans modkandidat, Karel Schwarzenberg, fik 45,2 % af stemmerne. Fra 1998 til 2002 var han Tjekkiets premierminister. Som leder af det tjekkiske socialdemokratiske parti i 1990'erne er han blevet krediteret for at have genoplivet partiet til en af landets største politiske kræfter. Zeman var kortvarigt formand for Deputeretkammeret i Tjekkiets parlament fra 1996 til 1998. Han er tidligere kommunist.

Referencer 

Tjekkiets premierministre
Islamofobi
Tjekkiets præsidenter
Escapism (Fallulah-album)

Escapism er det andet studiealbum fra den dansk-rumænsk sangerinde Fallulah, der udkom den 4. februar 2013 på Sony Music. Albummet udkommer tre år efter debutalbummet The Black Cat Neighbourhood, der blev en kommerciel succes. Fallulah mener Escapism har et mere "drømmende, filmisk udtryk end på debutpladen", der var præget af Balkan-inspireret popmusik.

Fallulah har valgt titlen Escapism fordi hun betegner sig selv som "en drømmer", og forklarer: "Eskapisme er nok noget, de fleste kan forholde sig til, og det kan både være godt og skidt. Nogle gange har man bare brug for at gemme sig fra hverdagslivet og synke ned i virkelighedsfjerne tv-serier. Det har jeg i hvert fald brug for i perioder. Men alt kan tage overhånd, og der er mange muligheder for at flygte fra virkeligheden i dag, og der er mange, der gør det."

Albummet blev ikke en lige så stor kommerciel succes som debutalbummet The Black Cat Neighbourhood (2010). Escapism debuterede som nummer to på album-hitlisten, med 626 solgte eksemplarer i den første uge. Albummet tilbragte blot fem uger i top 40.

Singler 
"Superfishyality" udkom som første single fra Escapism den 8. oktober 2012. Sangen blev efterfølgende valgt til P3's Uundgåelige. Titlen referer til musikbranchen, som hun har et had/kærlighed forhold til: "Jeg lever for at skrive sange, være i studiet og spille dem for mine fans. Men al det der foregår i kulissen, hænger mig til tider langt ud af halsen". "Superfishyality" handler ifølge Fallulah om hendes "forsøg på at navigere i den verden, som kan være fantastisk men også rådden og overfladisk".

Den 11. januar 2013 udkom andensinglen, "Dried-Out Cities". Sangen handler om "at være i et parforhold og den splittelse, man kan have, når man bliver voksen, og at man på sigt gerne vil slå sig ned og få børn og tage et stort lån i banken, så man kan købe en lejlighed eller et hus", ifølge Fallulah.

Spor

Kilder 

Album fra 2013
Fallulah-album
Vaucheria

Vaucheria er en i Danmark almindeligt forekommende slægt af gulgrønalger. De ses oftest i renvandede søer og damme, men kan også forekommer i strømmende vand. De danner grønlige puder eller masser af tætte, tynde, op til 11 cm lange, tråde. Trådene er hule uden tværvægge og med få forgreninger. Formering sker bl.a. ved at disse knækker over, men kan også ske kønnet.

Gulgrønalger